คลื่นความร้อนเล่นงานชาวอินเดียอ่วม ตายแล้วกว่า 1400 ศพ
คลื่นความร้อนแผ่ปกคลุมอินเดีย คร่าชีวิตผู้คนไม่หยุด ยอดผู้เสียชีวิตจากสภาพอากาศร้อนจัด ทะลุ 1,400 รายแล้ว ขณะที่กรมอุตุฯ คาดการณ์อากาศร้อน แบบ ปรอทแตก บนดินแดนภารตะจะดำเนินต่อไปจนถึงสัปดาห์หน้า,เมื่อวันที่ 28 พ.ค. 58 สำนักข่าวต่างประเทศรายงาน อิทธิพลคลื่นความร้อนที่แผ่ปกคลุมประเทศอินเดีย ส่งผลให้มีผู้เสียชีวิตอย่างต่อเนื่อง เพิ่มขึ้นเป็นกว่า 1,424 รายแล้ว โดยเฉพาะที่รัฐอานธระประเทศ ทางภาคใต้ มีผู้เสียชีวิตจากสภาพอากาศร้อนจัดมากที่สุด ถึง 1,020 ราย ส่วนที่รัฐเตลังกานา รัฐเพื่อนบ้าน ซึ่งมีเมืองไฮเดอราบัด เป็นเมืองเอก ก็เป็นอีกรัฐ ที่ได้รับผลกระทบจากคลื่นความร้อนอย่างรุนแรงหนักหนาสาหัสเช่นกัน จนเป็นเหตุให้มีผู้เสียชีวิตจากอากาศร้อนจัดแล้ว 340 ราย,ด้านเดอะ การ์เดียน สื่อในอังกฤษรายงานสภาพอากาศร้อนจัด ถึงกับทำให้ถนนลาดยางมะตอยบางแห่งในกรุงนิวเดลี เมืองหลวง ถูกแสงแดดแผดเผาจนละลายเลยทีเดียว โดยเจ้าหน้าที่กรมอุตุนิยมวิทยาในกรุงนิวเดลี ยังคาดว่า อิทธิพลคลื่นความร้อนที่แผ่ปกคลุมอินเดีย จะส่งผลให้สภาพอากาศร้อนจัดไปจนถึงสัปดาห์หน้า หลังจากตรวจวัดอุณหภูมิสูงสุดได้ถึง 47.6 องศาเซลเซียส ที่รัฐโอดิชา เมื่อวันจันทร์ที่ 25 พ.ค. ที่ผ่านมา.
คลื่นความร้อนแผ่ปกคลุมอินเดีย คร่าชีวิตผู้คนไม่หยุด ยอดผู้เสียชีวิตจากสภาพอากาศร้อนจัด ทะลุ 1,400 รายแล้ว  ขณะที่กรมอุตุฯ คาดการณ์อากาศร้อนแบบปรอทแตกจะดำเนินต่อไปจนถึงสัปดาห์หน้า 
คลื่นความร้อน,ปกคลุม,อินเดีย,อากาศร้อนจัด,รัฐเตลังกานา,รัฐอานธระประเทศ,ข่าว,ไทยรัฐออนไลน์,ข่าวต่างประเทศ